CELEX: 52013PC0385
Language: mt
Date: 2013-05-29 00:00:00
Title: Rakkomandazzjoni għal DEĊIŻJONI TAL-KUNSILL li tabroga id-Deċiżjoni 2010/286/UE dwar l-eżistenza ta' defiċit eċċessiv fl-Italja

|
			
		
		
		52013PC0385
		
			Rakkomandazzjoni għal DEĊIŻJONI TAL-KUNSILL li tabroga id-Deċiżjoni 2010/286/UE dwar l-eżistenza ta' defiċit eċċessiv fl-Italja /* COM/2013/0385 final - 2013/ () */
			
				
		
		
			
			   	Rakkomandazzjoni għal
DEĊIŻJONI TAL-KUNSILL
li tabroga id-Deċiżjoni 2010/286/UE dwar
l-eżistenza ta' defiċit eċċessiv fl-Italja
IL-KUNSILL TAL-UNJONI EWROPEA,
Wara li kkunsidraw it-Trattat dwar
il-Funzjonament tal-Unjoni Ewropea, u b'mod partikolari l-Artikolu 126(12)
tiegħu,
Wara li kkunsidra r-rakkomandazzjoni
mill-Kummissjoni,
Billi: 
(1)       Bid-Deċiżjoni
tal-Kunsill 2010/286/UE tat-2 ta' Diċembru 2009[1], warA rakkomandazzjoni
mill-Kummissjoni, kien deċiż li kien jeżisti defiċit
eċċessiv fl-Italja. Il-Kunsill innota li d-defiċit
tal-amministrazjzoni pubblika ppjanat għall-2009 kien ta’ 5,3 %
tal-PDG, li kien ogħla mit-3 % tal-Valur ta’ Referenza tal-PDG skont
it-Trattat, filwaqt li d-dejn gross tal-amministrazzjoni pubblika kien ippjanat
li jilħaq l-115,1 % tal-PDG fl-2009, taħt is-60 % tal-valur
ta’ referenza tal-PDG skont it-Trattat[2].
(2)       Fit-2 ta’ Diċembru 2009,
skont l-Artikolu 126(7) tat-TFUE u l-Artikolu 3(4) tar-Regolament
tal-Kunsill (KE) 1467/97 tas-7 ta' Lulju 1997 dwar li
titħaffef u tiġi ċċarata l-implimentazzjoni
tal-proċedura ta’ defiċit eċċessiv[3], il-Kunsill, fuq il-bażi
tar-rakkomandazzjoni tal-Kummissjoni, għamel rakkomandazzjoni indirizzata
lill-Italja bil-għan li s-sitwazzjoni tad-defiċit eċċessiv
tinġieb fi tmiemha sa mhux aktar tard mill-2012. Ir-rakkomandazzjoni
ġiet ippubblikata.
(3)       Skont l-Artikolu 4
tal-Protokoll dwar il-proċedura ta’ defiċit eċċessiv anness
mat-Trattati, il-Kummissjoni tipprovdi d-dejta għall-implimentazzjoni ta'
din il-proċedura. Bħala parti mill-applikazzjoni ta’ dan
il-Protokoll, l-Istati Membri għandhom jirrappurtaw dejta dwar
id-defiċits u d-dejn tal-gvern tagħhom u dwar varjabbli
assoċjati oħra darbtejn fis-sena, jiġifieri qabel
l-1 ta’ April u qabel l-1 ta' Ottubru, skont
Artikolu 3 tar-Regolament tal-Kunsill (KE) Nru 479/2009
tal-25 ta’ Mejju 2009 dwar l-applikazzjoni tal-Protokoll dwar
il-proċedura ta’ defiċit eċċessiv anness mat-Trattat li
jistabilixxi l-Komunità Ewropea[4].

(4)       Meta jikkunsidraw jekk
deċiżjoni dwar l-eżistenza ta’ defiċit eċċessiv
għandhiex tiġi abrogata, il-Kunsill għandu jieħu
deċiżjoni fuq il-bażi tad-dejta notifikata. Barra minn hekk,
Deċiżjoni dwar l-eżistenza ta’ defiċit eċċessiv
għandha tiġi revokata biss jekk il-previżjonijiet
tal-Kummissjoni jindikaw li d-defiċit ma jkunx se jaqbeż il-limitu
ta’ 3 % tal-PDG tul il-perjodu ta’ previżjoni[5].
(5)       Fuq il-bażi tad-dejta
pprovduta mill-Kummissjoni (Eurostat) skont l-Artikolu 14 tar-Regolament
(KE) Nru 479/2009 wara n-notifka mill-Italja qabel
l-1 ta’ April 2013, il-Programm ta’ Stabbiltà tal-2013,
it-Tbassir tar-Rebbiegħa tas-servizzi tal-Kummissjoni għall-2013, u
l-valutazzjoni ta’ miżuri addizzjonali adottati f’digriet-liġi 54
tal-21 ta’ Mejju 2013, il-konklużjonijiet li ġejjin
huma ġġustifikati:
–              
Wara li laħaq il-quċċata ta'
5,5 % tal-PDG fl-2009, id-defiċit tal-amministrazzjoni pubblika
taljana tnaqqas b'mod konsistenti u laħaq it-3,0 % tal-PDG fl-2012,
li kienet l-iskadenza stabbilita mill-Kunsill. It-titjib kien xprunat minn
konsolidazzjoni fiskali sinifikanti, filwaqt li fl-2012 in-nefqa f’imgħax
kienet ta' 0,8 pp. tal-PDG ogħla milli fl-2009 u l-kompożizzjoni ta’
attività ekonomika kienet ifqar għat-taxxa.
–              
Il-programm ta’ stabbiltà għall-2013-17,
adottat mill-Gvern Taljan fl-10 ta’ April 2013 u approvat
mill-Parlament fis-7 ta’ Mejju, jippjana li d-defiċit se jonqos
ftit għal 2.9 % tal-PDG fl-2013 u mbagħad jaqa’ għal
1,8 % tal-PDG fl-2014. Bbażat fuq l-assunzjoni tal-ebda bidla
politika, it-Tbassir tar-Rebbiegħa tas-servizzi tal-Kummissjoni għall-2013
jipproġetta defiċit ta’ 2,9 % tal-PDG fl-2013 u 2,5 %
tal-PDG fl-2014. Kemm il-programm ta’ stabbiltà kif ukoll it-tbassir
tar-Rebbiegħa jinkludu l-impatt tad-digriet-liġi 35
tat-8 ta’ April 2013, li jipprevedi s-saldu tal-arretrati
tad-dejn kummerċjali dovuti mis-settur tal-amministrazzjoni pubblika lil
fornituri privati, għal ammont globali ta’ EUR 40 biljun (jew
madwar 2,5 % tal-PDG) matul l-2013-14. Filwaqt li dan l-ammont
jirriżulta f’żieda korrispondenti tad-dejn tal-amministrazzjoni
pubblika, huwa jaffetwa d-defiċit biss għall-parti li hija marbuta
man-nefqa kapitali. Id-digriet liġi tistabbilixxi dawn il-pagamenti
għal 0,5 % tal-PDG fl-2013, b’żieda korrispondenti
fid-defiċit. Dan jinkludi wkoll klawżola ta’ salvagwardja li
tawtorizza lill-Gvern biex jittardja s-saldu ta' arretrati ta' dejn
kummerċjali li jżidu d-defiċit jew jadotta miżuri
korrettivi oħrajn, sabiex ikun żgurat li ntlaħqu l-miri
baġitarji tal-2013. 
–              
Il-Parlament Taljan endorsja formalment l-objettivi
baġitarji ppreżentati fil-programm ta’ stabbiltà tal-2013 fis-7 ta’ Mejju.
Fis-17 ta’ Mejju, jiġifieri wara t-tbassir tar-Rebbiegħa,
il-ġvern il-ġdid ħareġ dikjarazzjoni formali biex
jikkonferma dawn l-impenji u jħabbar l-adozzjoni ta' miżuri
ġodda fir-rispett sħiħ tal-objettivi baġitarji fil-programm
ta’ stabbiltà. Digriet-liġi 54, adottata fl-istess data, tispeċifika
miżuri ġodda. Dawn jinkludu: 
–              
is-sospensjoni tal-pagament ta’ Ġunju
tat-taxxa fuq il-proprjetà fuq djar okkupati mis-sid — esklużi residenzi
lussużi — kif ukoll tal-proprjetà agrikola, filwaqt li jimpenja lill-gvern
għal tfassil mill-ġdid tal-leġiżlazzjoni dwar
it-tassazzjoni fuq il-proprjetà immobbli. Klawżola ta’ salvagwardja
tiżgura li t-tfassil mill-ġdid għandu jsir f’rispett
sħiħ tal-miri baġitarji f’termini primarji; barra minn hekk,
jekk ir-riforma newtrali fir-rigward tal-baġit tonqos milli tkun approvata
sal-aħħar ta’ Awwissu 2013, il-ħlas sospiż tat-taxxa fuq
il-proprjetà jkollu jsir sas-16 ta’ Settembru. 
–              
l-estensjoni tal-iskema ta’ suppliment tal-pagi
għall-ħaddiema mhux diġà koperti għas-sena 2013, b’allokazzjoni
mill-ġdid ta’ riżorsi baġitarji disponibbli apparti dawk
imwarrba bir-riforma tas-suq tax-xogħol tal-2012. 
–              
B’mod ġenerali, d-dispożizzjonijiet
il-ġodda huma vvalutati li ma għandhom l-ebda impatt sinifikanti fuq
id-defiċit, jekk implimentati b’mod konsistenti. B’hekk id-defiċit
għandu jibqa’ taħt il-valur ta’ referenza ta’ 3 % tal-PDG bmod
duratur. 
–              
Wara titjib bi kważi 2¾ pp tal-PDG
f’termini kumulattivi bejn l-2009 u l-2012, il-bilanċ strutturali,
jiġifieri aġġustat għaċ-ċiklu ekonomiku u nett
minn miżuri ta' darba u miżuri temporanji oħrajn, huwa mbassar
li jkompli jitjieb b’madwar 1 pp. fl-2013 (għal madwar ½ % tal-PDG) u
jmur ftit għall-agħar fl-2014, ibbażat fuq l-assunzjoni tal-ebda
bidla politika.
–              
Il-proporzjon tad-dejn mal-PDG tela’ minn
10,6 punti perċentwali bejn l-2009 u l-2012, għal 127,0 %,
anke minħabba l-kontribuzzjoni tal-Italja għal assistenza finanzjarja
lill-Istati Membri taż-Żona tal-Euro. Minħabba li
l-kundizzjonijiet ċikliċi jibqgħu negattivi, id-dejn gross
tal-gvern huwa mbassar li jiżdied għal 131,4 % tal-PDG fl-2013 u
132,2 % fl-2014 anki minħabba is-saldu ta' 2,5 pps. tal-PGD
tal-arretrati tad-dejn kummerċjali ppjanat matul l-2013-14.
(6)       Il-Kunsill ifakkar li,
mill-2013, is-sena wara l-korrezzjoni tad-defiċit eċċessiv,
l-Italja għandha tipprogressa lejn l-objettiv tagħha fuq perjodu ta’
żmien medju b’pass xieraq, inkluż ir-rispett tal-valur referenzjarju
tan-nefqa, u tagħmel progress suffiċjenti lejn konformità
mal-kriterju tad-dejn skont l-Artikolu 2(1a) tar-Regolament tal-Kunsill
(KE) 1467/97 ta' Lulju 1997 dwar li titħaffef u li tiġi
ċċarata l-implimentazzjoni tal-proċedura ta' defiċit
eċċessiv.
(7)       F’konformità
mal-Artikolu 126(12) tat-Trattat, Deċiżjoni tal-Kunsill dwar
l-eżistenza ta’ defiċit eċċessiv għandha tkun abrogata
meta d-defiċit eċċessiv tal-Istat Membru konċernat,
fil-fehma tal-Kunsill ġie kkorreġut. 
(8)       Fil-fehma tal-Kunsill,
id-defiċit eċċessiv fl-Italja ġie korrett u
d-Deċiżjoni 2010/286/KE għandha għalhekk tiġi
abrogata,
ADOTTAT DIN ID-DEĊIŻJONI:
Artikolu 1
Minn valutazzjoni kumplessiva jirriżulta
li s-sitwazzjoni ta’ defiċit eċċessiv fl-Italja ġiet
ikkoreġġuta.
Artikolu 2
Id-Deċiżjoni 2010/286/UE hija b’dan
abrogata.
Artikolu 3
Din id-Deċiżjoni hija indirizzata
lir-Repubblika Taljana.
Magħmul fi Brussell,
                                                                       Għall-Kunsill
                                                                       Il-President
[1]               ĠU
L 125, 21,5.2010, p. 40.
[2]               Id-defiċit
u d-dejn tal-amministrazzjoni pubblika għall-2009 sussegwentament ġew
riveduti għal 5,5 % tal-PDG u 116,4 % tal-PDG rispettivament.
[3]               ĠU
L 209, 2.8.1997, p. 6. 
[4]               ĠU
L 145, 10,6.2009, p. 1. 
[5]               F'konformità
ma' “Speċifikazzjonijiet dwar l-implimentazzjoni tal-Patt ta’ Stabbiltà u
Tkabbir u L-Linji Gwida dwar il-format u l-kontenut ta' Programmi ta' Stabbiltà
u Konverġenza” tat-3 ta’ Settembru 2012. Ara:               
http://ec.europa.eu/economy_finance/economic_governance/sgp/pdf/coc/code_of_conduct_en.pdf